REPUBLIKA HRVATSKA

Šibensko-kninska županija

**Grad Drniš**

Trg kralja Tomislava 1

22320 Drniš

OIB: 38309740312

(dalje u tekstu „Naručitelj“)

**Za projekt sufinanciran od EU**

**POZIV NA DOSTAVU PONUDA**

U POSTUPKU JEDNOSTAVNE NABAVE

ZA USLUGU UPRAVLJANJA PROJEKTOM I TEHNIČKE POMOĆI TIJEKOM PROVEDBE PROJEKTA SANACIJE ODLAGALIŠTA NEOPASNOG OTPADA „MOSEĆ“ U GRADU DRNIŠU

**PRILOG 1 – Prijedlog ugovora**

Drniš, srpanj 2020. godine

**Grad Drniš, Trg kralja Tomislava 1, 22320 Drniš, OIB: 38309740312**, zastupan po gradonačelniku Josipu Begonji (u daljnjem tekstu: Naručitelj)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,OIB: \_\_\_\_\_\_\_\_\_\_\_\_\_\_,

zastupan po \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Izvršitelj)

zaključili su dana \_\_\_\_\_\_\_\_\_\_\_\_\_\_\_ godine

**UGOVOR**

**ZA USLUGU UPRAVLJANJA PROJEKTOM I TEHNIČKE POMOĆI TIJEKOM PROVEDBE PROJEKTA SANACIJE ODLAGALIŠTA NEOPASNOG OTPADA „MOSEĆ“ U GRADU DRNIŠU**

Članak 1.

Ovaj ugovor sklapa se na temelju provedenog postupka jednostavne nabave za uslugu upravljanja projektom i tehničke pomoći tijekom provedbe projekta sanacije odlagališta neopasnog otpada „Moseć“ u Gradu Drnišu koji se vodi pod brojem JN 27/20, Odluke o odabiru ponude Klasa: \_\_\_\_\_\_\_\_\_\_\_\_\_, Urbroj: \_\_\_\_\_\_\_\_\_\_\_ od \_\_\_\_\_\_\_ 2020. i ponude Izvršitelja broj \_\_\_\_ od \_\_\_\_\_\_\_2020. koja je odabrana u navedenom postupku nabave.

Članak 2.

Ovim Ugovorom Naručitelj naručuje, a Izvršitelj se obvezuje obaviti uslugu upravljanja projektom i tehničke pomoći tijekom provedbe projekta sanacije odlagališta neopasnog otpada „Moseć“ u Gradu Drnišu (dalje: Projekt) u svemu prema uslugama opisanim u Prilogu 2. Projektni zadatak iz Poziva za dostavu ponuda, što predstavlja sastavni dio ovog Ugovora (u daljnjem tekstu – Projektni zadatak).

Ugovorne strane izvršavaju Ugovor u skladu s uvjetima određenim u Pozivu na dostavu ponuda i odabranom ponudom iz članka 1.

CIJENA

Članak 3.

Ugovorena cijena usluge iz članka 2. ovog Ugovora iznosi: **\_\_\_\_\_\_\_\_\_\_\_\_\_\_ kn**

Slovima: **\_\_\_\_\_\_\_\_\_\_\_\_\_\_\_\_\_\_\_ kuna**

Cijena usluge iz prethodnog članka ne uključuje PDV.

PDV će se obračunati sukladno primjenjivim zakonskim propisima.

U ugovorenu cijenu su uračunati svi troškovi koji mogu nastati za Izvršitelja prilikom izvršenja ovog Ugovora (troškovi puta, smještaja i dr.)

NAČIN OBRAČUNA I UVJETI PLAĆANJA

Članak 4.

Izvršitelj se obvezuje da će Naručitelju ispostavljati e-račun za obavljene usluge u roku ne dužem od sedam (7) dana od kraja obračunskog razdoblja (kalendarskog mjeseca u kojem je usluga obavljena).

Usluga će se fakturirati u jednakim mjesečnim iznosima, dobivenim na način da će se ugovorena cijena usluge podijeliti s ukupnim trajanjem usluge u mjesecima.

U slučaju poremećaja dinamike izvršenja predmetnih usluga na način da dođe do obustave pružanja usluge izvan odgovornosti Izvršitelja, Naručitelj će pisanim putem obavijestiti Izvršitelja i od njega zahtijevati da se napravi preraspodjela fakturiranja usluga koja odgovara stvarnom stanju projekta i angažmanu Izvršitelja. Nalog za smanjenjem angažmana stručnjaka Naručitelj će dostaviti najkasnije 7 (sedam) dana prije početka kalendarskog mjeseca na kojeg se nalog odnosi, a sukladno njemu promijenit će se i predviđeni postotak fakturiranja za predmetne mjesece, uz uvjet da promjena postotno bude sukladna naloženom smanjenju angažmana.

Plaćanje predujma Izvršitelju je isključeno.

Članak 5.

Plaćanje se vrši temeljem ovjerenih privremenih i okončane situacije (računa) Izvršitelja. Naručitelj se obvezuje dostavljene situacije ovjeriti ili osporiti u roku od 5 (pet) dana od dana primitka, te ovjereni i neprijeporni dio isplatiti u roku od 60 (šezdeset) dana od dana izdavanja računa.

E-račun mora biti predan preko zakonom propisanog sustava.

Plaćanja sukladno ovom članku vrše se na poslovni/e račun/e Izvršitelja IBAN: \_\_\_\_\_\_\_\_\_\_\_\_\_\_\_\_\_\_\_\_, otvoren kod \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ odnosno člana/članova zajednice gospodarskih subjekata \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ IBAN \_\_\_\_\_\_\_\_\_\_\_\_\_\_\_\_\_\_\_ otvoren kod \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(ako je primjenjivo).*

|  |
| --- |
| ***Ako se dio ugovora daje u podugovor, ovaj članak će se revidirati i nadopuniti sljedećim tekstom:***  *Dio ovog Ugovora daje se u podugovor, kako slijedi:*   1. *Predmet, količina i vrijednost radova koje će izvesti podugovaratelji: prema ovjerenom prilogu dostavljenom u prihvaćenoj ponudi Izvršitelja;* 2. *Podaci o podugovarateljima:*   *(Podugovaratelj 1, adresa, OIB, IBAN) [upisati]*  *(Podugovaratelj 2, adresa, OIB, IBAN) [upisati]*  *Izvršitelj mora svojoj situaciji priložiti račune, odnosno situacije svojih podugovaratelja koje je prethodno ovjerio, te raspodjelu plaćanja.*  *Dio ugovora koji se daje u podugovor sukladno stavku 7. ovog članka, Naručitelj neposredno plaća podugovaratelju/ima na IBAN iz stavka 7. ovog članka.* |

Svoje obveze prema Izvršitelju s naslova dospjelih obračunskih situacija, Naručitelj, osim prijenosom u korist IBAN računa, može podmiriti i na drugi zakonit način.

POČETAK I ROK ZAVRŠETKA USLUGE

Članak 6.

Rok za izvršenje ugovora počinje teći na dan potpisa Ugovora od strane zadnje ugovorne strane.

Predviđeni rok izvršenja ugovora je 13 (trinaest) mjeseci, a najkasnije do kraja projekta „Sanacija odlagališta neopasnog otpada „Moseć“ u Gradu Drnišu“.

Izvršitelj usluge je suglasan i u obvezi prilagoditi se s izvršenjem usluge stvarnim rokovima početka i završetka realizacije Projekta.

Produljenje roka izvršenja usluga Naručitelj i Izvršitelj definirat će dodatkom ugovoru.

OBVEZE IZVRŠITELJA

Članak 7.

Izvršitelj je obvezan, unutar 14 (četrnaest) dana od potpisa Ugovora, dostaviti Naručitelju dokaz da može u Republici Hrvatskoj obavljati djelatnost upravljanja projektom gradnje, te da Stručnjak 1: Voditelj projekta (kojeg je Izvršitelj imenovao u svojoj ponudi) ispunjava uvjete za obavljanje poslova upravljanja projektom u svojstvu odgovorne osobe propisane Zakonom o poslovima i djelatnostima prostornog uređenja i gradnje.

U slučaju da Izvršitelj ne dostavi dokaze o ispunjavanju uvjeta sukladno stavku 1. ovog članka, Naručitelj ima pravo raskinuti ugovor.

Izvršitelj mora tijekom cijelog razdoblja trajanja Ugovora imati na raspolaganju stručnjaka kojeg je imenovao u ponudi.

Izvršitelj je obvezan svoje ugovorne usluge izvršiti pažnjom dobrog stručnjaka u skladu s primjenjivim propisima i regulativom.

Izvršitelj jamči za kvalitetu svog rada, te rada svih ostalih partnera koji na njegovu odgovornost sudjeluju u radu na projektu.

Izvršitelj je obvezan surađivati sa svim trećim osobama koje je imenovao Naručitelj, a koje sudjeluju u bilo kojoj fazi realizacije projekta, te vlastite usluge uskladiti s uslugama svih ostalih sudionika u projektu.

Izvršitelj je obvezan na posebno traženje Naručitelja, a bez dodatne naknade, osigurati pristup svim dokumentima i/ili informacijama vezano za Projekt u svrhu provođenja potrebnih provjera i revizija za vrijeme provedbe Projekta te u razdoblju od 5 (slovima: pet) godina nakon zatvaranja Operativnog programa pod kojim se Projekt sufinancira.

Izvršitelj će sukladno Projektnom zadatku Naručitelju tijekom trajanja Ugovora dostavljati izvješća o provedenim aktivnostima te Završno izvješće na kraju izvršenja svih ugovorenih usluga.

UGOVORNA KAZNA

Članak 8.

Ako bilo kada tijekom važenja ovog Ugovora nastanu uvjeti koji Izvršitelju ometaju ili onemogućuju pravovremeno pružanje ugovorene usluge, Izvršitelj je dužan odmah u pisanom obliku obavijestiti Naručitelja o nastanku i vrsti poremećaja te o time prouzročenom ili mogućem kašnjenju i njegovom trajanju.

Ukoliko Izvršitelj svojom krivnjom ne pruži predmetnu uslugu u ugovorenom roku ili odbije obaviti neku od ugovorenih usluga, Naručitelj ima pravo na naplatu ugovorne kazne.

Ugovorna kazna za zakašnjenje u ispunjenju usluge iznosi 1‰ (jedan promil) dnevno ukupne ugovorne cijene. Iznos tako određene ugovorne kazne ne može prijeći 5% (pet posto) ukupne ugovorene cijene usluga.

Naručitelj može odbiti ugovornu kaznu od bilo koje dospjele isplate Izvršitelju. Isplata ugovorne kazne neće utjecati na odgovornosti Izvršitelja.

JAMSTVO ZA UREDNO ISPUNJENJE UGOVORA

Članak 9.

Odabrani ponuditelj je obvezan, kao Izvršitelj, prilikom sklapanja ugovora, a najkasnije 10 (deset) dana od dana potpisivanja ugovora, Naručitelju dostaviti jamstvo za uredno ispunjenje ugovora na iznos koji pokriva visinu od 10% (slovima: deset posto) vrijednosti Ugovora (bez PDV-a).

Jamstvo se dostavlja u obliku bjanko zadužnice koja pokriva navedeni iznos, ispostavljena sukladno Pravilniku o registru zadužnica i bjanko zadužnica (NN 115/12, 125/14 i 82/17).

U slučaju sklapanja ugovora sa Zajednicom gospodarskih subjekata jamstvo za uredno ispunjenje ugovora može dostaviti bilo koji član iz Zajednice gospodarskih subjekata, u cijelosti ili parcijalno s članom/ovima, pod uvjetom da jamstvo za uredno ispunjenje ugovora, u bilo kojem slučaju treba iznositi 10% (deset posto) od vrijednosti ukupno ugovorenih usluga bez PDV-a.

Jamstvo za uredno ispunjenje ugovora biti će naplaćeno u slučaju povrede ugovornih obveza od strane Odabranog ponuditelja. Ako jamstvo za uredno izvršenje ugovora ne bude naplaćeno, Naručitelj će ga vratiti odabranom ponuditelju u neposredno nakon izvršenja svih obveza sukladno sklopljenom ugovoru.

Ako dođe do povećanja cijene Ugovora, odabrani ponuditelj će dostaviti novo jamstvo/dodatnu bjanko zadužnicu za uredno ispunjenje ugovora koje pokriva iznos od 10% (deset posto) nove uvećane vrijednosti ukupno ugovorenih usluga bez PDV-a. Navedeno jamstvo bit će dostavljeno Naručitelju unutar 10 (deset) dana od povećanja ugovorne cijene, odnosno sklapanja dodatka Ugovoru.

Neovisno o propisanom sredstvu jamstva, gospodarski subjekt može dati novčani polog u navedenom iznosu (bez PDV-a). U tom slučaju Ponuditelj je obvezan novčani polog uplatiti na žiro račun Naručitelja: IBAN HR3424070001809500006, model: HR 68, poziv na broj 7242-OIB uplatitelja, opis plaćanja: jamstvo za uredno ispunjenje ugovora - Ev.broj JN 27/20.

RASKID UGOVORA

Članak 10.

Ako Izvršitelj ne ispuni bilo koju obvezu iz ovog Ugovora, Naručitelj ima pravo tražiti ispunjenje te obveze u primjerenom roku ili svojom voljom raskinuti Ugovor.

Naručitelj ima pravo raskinuti Ugovor:

* u slučaju iz stavka (1) ovog članka;
* ako Izvršitelj postane nesolventan ili padne pod stečaj;
* ako Izvršitelj svojevoljno i iz bilo kojeg neopravdanog razloga odluči raskinuti Ugovor;
* u slučaju kašnjenja većeg od perioda pokrivenog maksimalnom ugovornom kaznom.

U slučaju raskida Ugovora krivnjom Izvršitelja, Naručitelj ima pravo aktivirati jamstvo za uredno ispunjenje ugovora i na naknadu štete sukladno odredbama Zakona o obveznim odnosima.

Raskid Ugovora mora se izvesti pisanim putem prema drugoj ugovornoj strani uz obavezno pozivanje na ugovorne odredbe na temelju kojih se vrši raskid.

Učinci raskida Ugovora stupaju na snagu sukladno odredbama Zakona o obveznim odnosima, a nakon što Naručitelj dostavi Izvršitelju, odnosno Izvršitelj Naručitelju pisanu obavijest o raskidu ovog Ugovora.

RJEŠAVANJE SPOROVA

Članak 11.

Ugovorne strane se obvezuju da će eventualne sporove koji mogu proizaći iz ovoga Ugovora rješavati sporazumno. U slučaju nemogućnosti sporazumnog rješavanja, za sve sporove iz ovoga Ugovora ugovorne strane ugovaraju nadležnost stvarno nadležnog suda za mjesto sjedišta Naručitelja.

ZAVRŠNE ODREDBE

Članak 12.

Ovom Ugovoru priloženi su i čine njegov sastavni dio:

* Troškovnik i Ponudbeni list iz ponude Izvršitelja
* Projektni zadatak

Članak 13.

Izmjene ili dopune Ugovoru moraju biti u pisanom obliku kako bi bile važeće.

Članak 14.

Stranke su suglasne da Ugovor počinje provoditi obvezujuće učinke i stupa na snagu danom obostranog potpisa.

Članak 15.

Ugovor je sastavljen u 5 (pet) istovjetnih primjerka, od kojih 3 (tri) za Naručitelja i 2 (dva) za Izvršitelja.

**KLASA:018-04/20-40/4**

**URBROJ:** \_\_\_\_\_\_\_\_\_\_\_\_\_

Za NARUČITELJA Za IZVRŠITELJA

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_